Skiløberen, Marcus Toft Vorre, er røget i vælten, fordi han har udtalt sig kritisk om AKDs alpine strategi i en artikelserie i Politiken. Det kostede ham to års karantæne i AKD-regi og muligheden for en del økonomisk støtte og pladsen i et træningsforløb på tværs af flere mindre skisportsnationer som blandt andre Danmark, Holland, Belgien og Island har sammen. Han skulle have været en del træningsforløbet gennem AKD. - Det kører faktisk ret godt på skiene nu, men det hele bliver jo lidt besværliggjort, og jeg mangler blandt andet en del af min økonomiske støtte, og så jeg er nødt til at få træning gennem private udbydere, fordi jeg er uden for AKD. Marcus Toft Vorre fortæller, at han stadig kan stille op, fordi det ikke er Danmarks Skiforbund, der har givet karantænen men i stedet AKD, som er en selvstyrende forening. Danmarks Skiforbund har outsourcet den alpine del af skisporten i Danmark til AKD, imens selve skiløbernes licenser ligger hos Danmarks Skiforbund. Muligheden for at køre på ski er der, men alligevel var der kortvarigt fare for, at Danmark mistede en af sine bedste skiløbere til et karrierestop. - Efter jeg blev kaldt til møde hos AKD, så blev jeg sat mellem fem voksne mænd og fik "voksenskældud" i 90 minutter, og der overvejede jeg da lige kort, om det var karrieren, der sluttede der. Marcus Toft Vorre har efterfølgende droppet at indstille karrieren og kæmper videre ud fra basen i Norge, hvor han samtidig med sportskarrieren læser statskundskab i Trondheim. Hobro Skiklub: - Det er præcis derfor, vi meldte os ud Formanden for Hobro Skiklub, Niels-Leth Sørensen, siger i forbindelse med Marcus Toft Vorres karantæne. - Jeg håber, at alle i det danske skimiljø rent faktisk kan se, hvorfor det var, at Hobro Skiklub valgte den ultimative løsning at melde sig ud af Danmarks Skiforbund i protest mod AKD og forbundets manglende fokus på ordentlighed og idrætsretsprincipper. Vi blev udpeget som kværulant, og en klub der var på tværs, men rent faktisk var og er vores fokus at behandle alle ordentligt og give alle en fair mulighed. Det siger vi faktisk i vores slogan, Hobro Skiklub - ski for alle. Niels-Leth Sørensen og Hobro Skiklub mener ikke, at der er nogen grund til at være medlem af hverken AKD eller Danmarks Skiforbund. - Vi kunne ikke fortsætte med at være medlem af Danmarks Skiforbund på den måde det foregår på. Der er talrige eksempler på opførsel, som vi ikke vil stå model til. For eksempel at man ændrer i vedtægterne uden at afholde en generalforsamling.

Referat:
Hobro Skiklub meldte sig i 2018 ud af AKD, Alpint Kraftcenter Danmark. To år efter valgte de så at trække sig ud af Danmarks Skiforbund. Nu overvejer klubbens tidligere medlem Danmarks bedste styrtløber, Marcus Toft Vorre, så karrieren efter at have fået to års karantæne af AKD for at udtale sig om forløbet og om den seneste udtagelse til Vinter-OL, som han var uenig i.